" U dzhia sia kanzhi hu sedzwa sa hu si havhuḓi nahone sa tshithu tshine tsha tea u sa itwa. Izwi a zwi konadzei, samusi hu si na nyimele ine ya nga itea hu si na u sa dzhia sia.  U dzhia sia a hu tou vha huvhi kana huvhuya nga mvelo;  U dzhia sia ndi kuvhonele nga ha uri tshithu ndi tshavhuḓi kana a si tshavhuḓi ku ṱuṱuwedzaho nḓila ine wa shuma natsho. U dzhia sia hu fara vhathu nga nḓila I si yavhuḓi nga nṱhani zwavhukuma kana kuvhonele kwa: Vhukale; Lutendo; Vhuholefhali; Vhubvo ha lushaka; Mbeu, u sumbedza mbeu, kana u amba mbeu; U malwa, U dzhenelela kha zwa poḽitiki na zwa matshilisano; Murafho; Vhurereli; Tshiimo tsha mbeu.  U dzhia sia hu simuwa kha: Nyofho, U sa pfesesa, Vengo, Siteriothaiphi/U sedza zwithu nga iṱo ḽithihi: Tsumbo: nyimele: u dzhia sia ha mbeu: Vhanna vho sikwa/vhumbwa vha tshi lingana vs Vhathu vhoṱhe vho sikwa vha tshi lingana kana Vhathu roṱhe ri a lingana.  Dziṅwe tshaka dza zwiwo zwa u dzhia sia dzi katela: U ita miswaswo; U rina madzina, U sedza zwithu nga iṱo ḽithihi/Siteriothaiphi; Nyolo dza maṱamba; U sa dzhiela nṱha kana u sia nnḓa vhaṅwe vhathu.  U dzhia sia hu nga swikisa kha tshiṱalula na u sa vha na ndinganyelo.  Maipfi a shumiswaho na kuṱalutshedzele kwashu kwa zwifanyiso na mbalombalo zwi bva kha vhudzivha ha kuvhonele kwashu kana bayasi/U dzhia sia – kuvhonele kwashu kwa shango.  U dzhia sia hu ṱuṱuwedza maime ashu na kutshilele/maitele ashu kha vhaṅwe vhathu, fhethu na zwithu. Tshenzhemo dzashu, mbeu, vhukale, kiḽasi, vhurereli na ndeme/zwa ndeme (values) zwoṱhe zwi kwama U dzhia sia hashu.  Vhathu vhane vha a ima na tshithu kanzhi vha ḓo bvela khagala tshoṱhe kha ha u dzhia sia havho. Vhathu vhane vha khou ṱoḓou ri kuhumbulele kwavho kwa shango ku bvele phanḓa vha nga bvela khagala zwiṱuku nahone vha na nḓila ya tshikhuna kana u vutshela muvhuso ha vhadzulapo? U dzhena shangoni ha vhabvannḓa lu sihoho mulayoni kana u humbela vhudzulo ha tshavhi? 3.6.3 Tshaka dzo fhambanaho dza u dzhia sia/bayasi ha midia U dzhia sia ha media zwi amba u dzhia sia ha vharipoti/vhavhigi e vha mafhungo ngomu kha media nnzhi. U dzhia sia ha media hu hoṱhehoṱhe nahone a zwi leluwi u hu vhona. Tshifhinga tshinzhi hu anzela u shumiswa kha u vhambedza zwiko zwo fhambanaho zwa mafhungo; nahone, musi hu tshi itwa izwo, zwi mbo ḓi vha khagala uri u vhigwa ha mafhungo nga media a zwi konadzei uri hu vhe hu sa dzhiiho sia tshoṱhe. U dzhia sia ha media hu kwama kunangele kwa uri ndi zwifhio zwiwo zwo vhigwaho nahone hani. Kha ri sedze kha tshaka dzi tevhelaho dza u dzhia sia ha media: U dzhia sia nga kha kunanagele na u sia nnḓa mafhungo Izwi zwi katela nḓila dzine zwiṱori, zwiwo kana khuvhonele kwa zwithu kwa dzheniswa kana kwa siiwa nnḓa hu tshi vhigwa mafhungo. Kunangele ku nga ṱuṱuwedzwa kuhumbulelele/aidioḽodzhi kwa avho vha re na vhulangi ha mveledziso ya mafhungo. Muvhigi a nga sia nnḓa sia ḽiṅwe ḽa athikili, kana athikili nnzhi nga murahu ha tshifhinga tshilapfu; u dzhia sia nga u sia maṅwe mafhungo nnḓa zwi nga itea ngomu ha tshiṱori, nga murahu ha tshifhinga tshilapfu samusi vhubvo ha mafhungo vhukene vhu tshi vhiga sethe nthihi ya mafhungo, hone vhu sa vhigi iṅwe. Zwine media wa dzhenisa, dzhiela nṱha, kana wa sa dzhenise zwi ṱuṱuwedza nḓila dzine ra ṱalutshedzela ngayo zwe zwa vhigiwa. 37 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"